Doložka finančných, ekonomických, environmentálnych vplyvov a vplyvov na zamestnanosť a podnikateľské prostredie.

1. Odhad dopadov na verejné financie.
	Prehľad predpokladaných výdavkov na zabezpečenie obnovy evidencie niektorých pozemkov a právnych vzťahov k nim podľa jednotlivých rokov: 

Rok	2008	2009	2010	2011	
Finančné prostriedky v mil. Sk					
z rozpočtu SPF	100 	100 	100 		
z rozpočtu úradu na odstránenie sklzu 	30 	30 	30 	10 	
z rozpočtu úradu
na odstránenie dlhu	40 	40 	40 	40 	
Spolu	170 	170	170	50	

Vyčleňovanie finančných prostriedkov na zabezpečenie danej úlohy zo štátneho rozpočtu kapitoly úradu v rokoch 2009 – 2011 bude závisieť od celkového objemu pridelených prostriedkov pre kapitolu úradu.

2. Odhad dopadov na životné prostredie.
	Dokončenie registrov má výrazný environmentálny vplyv, pretože predurčuje konsolidáciu a jednoznačnosť vlastníckych pomerov k pôde vytvárajúcich základný predpoklad na trvalo udržateľné využívanie pôdy a krajiny.
	
3. Odhad dopadov na zamestnanosť.
	Rozloženie časového a finančného plnenia prác v horizonte do roku 2011 vytvára pozitívny vplyv na stabilizáciu podnikateľského prostredia a podpory zamestnanosti na území celého Slovenska.

4. Vplyv na podnikateľské prostredie
	Obnova evidencie niektorých pozemkov a právnych vzťahov k nim bude mať vplyv na zlepšenie podnikateľského prostredia hlavne v oblasti geodetických prác, stavebníctva a poľnohospodárstva. Kompletná dokumentácia územia vrátane jednoznačných vlastníckych pomerov vytvára predpoklad aj pre prílev nových zahraničných investícií pri realizácii investičných zámerov spojených s budovaním priemyselných parkov v rôznych oblastiach.